کوئٹہ: اہلسنت وجماعت نا راہشون ذوالفقار علی طارقی قادری ہفتہ واری ختم شریف اٹ ہیت وگپ کرسا پارینے کہ حکومت روچہ ٹی اڑزان نت انا فراوانی ءِ پک کننگ اٹ اُلس ءِ روڈ آتیا تذلیل کننگ نا جاگہ غا کل ءِ نت اسہ وڑ تننگے۔ نہاد آتا بابت اٹ ارا پاکستان نا جاگہ غا اسہ پاکستان اس جوڑ کننگے۔ حکومت اڑزان بازار نا جوڑی و نہاد آتا چیک اینڈ بیلنس ہڑدے نا بنداو آ چیک ءِ کرے۔ رمضان المبارک نا بابرکت لمحہ غاتیٹی مخیر حضرات سہور و با ملنگ اٹ غریب تپہ نا روچہ دار آتیکن بھلو کندوری اسے نا بست و بند ءِ کننگا۔ تانکہ غریب اُلس ہم روچہ ٹی جوان عبادت کریر۔ انجمن تاجران روچہ نا بابرکت ساعت آتیٹی نہاد آتے ودفنگ نا جاگہ غا اُلس ءِ اڑزان گڑا فراوان کننگے۔
(آن لائن)
